Azərbaycan maralı
Ay qız gəzmə aralı, 
Könlüm səndən yaralı 
Gözlərinə heyranam 
Azərbaycan maralı. 

Sən bulaq üstə gələndə, 
Qıyqacı baxıb güləndə, 
Aldın səbri qərarımı 
Azərbaycan maralı. 

Mən qurbanam gözlərə, 
Şirin şirin sözlərə, 
Bir qonaq gəl bizlərə 
Azərbaycan maralı. 

O günə qurban kəsərəm, 
Gəlməsən səndən küsərəm, 
Gəzərəm səndən aralı, 
Azərbaycan maralı. 

Gedək Qırx qız yaylağına, 
Maral ceyran oylağına, 
Enək İsa bulağına 
Azərbaycan maralı. 

Turş su olsun yaylağımız, 
Gözəl Şuşa oylağımız, 
Sən olaydın qonağımız, 
Azərbaycan maralı.

Azərbaycan xalq mahnıları sözləri